Document ID: 32006R1555

KOMISJONI MÄÄRUS (EÜ) nr 1555/2006,
18. oktoober 2006,
millega muudetakse määrust (EÜ) nr 1039/2006, millega kuulutatakse välja alaline pakkumismenetlus Belgia, Tšehhi Vabariigi, Saksamaa, Hispaania, Iirimaa, Itaalia, Ungari, Poola, Sloveenia, Slovakkia ja Rootsi sekkumisametite valduses oleva suhkru edasimüümiseks ühenduse turul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. veebruari 2006. aasta määrust (EÜ) nr 318/2006 suhkrusektori turgude ühise korralduse kohta, (1) eriti selle artikli 40 lõike 2 punkti d,
ning arvestades järgmist:
(1)
Praegu komisjoni määruses (EÜ) nr 1039/2006 (2) sätestatud, edasimüümiseks ettenähtud kogused kajastavad sekkumisvarude olukorda 30. juunil 2006. Sellest kuupäevast alates on sekkumisametid müünud kõnealuseid koguseid ning Saksmaal sekkumisvarusid enam ei ole.
(2)
Komisjoni 13. oktoobri 2006. aasta määrusega (EÜ) nr 1539/2006 (millega võetakse vastu 2007. aasta eelarvest liikmesriikidele vahendite eraldamise kava ühenduses enim puudust kannatavatele isikutele sekkumisvarudest pärit toiduainete tarnimiseks) (3) on ette nähtud, et ühenduse sekkumisvarudest tuleb välja võtta 33 224 tonni suhkrut, et jagada see liikmesriikides vastavalt eespool nimetatud määruse I lisale.
(3)
Need kogused tuleks arvestada ühenduse siseturul alalise pakkumismenetluse teel müügiks pakutavate koguste hulka.
(4)
Sekkumissuhkru koguste nõuetekohase haldamise tagamiseks tuleks ette näha, et liikmesriigid teatavad tegelikult müüdud suhkrukogused.
(5)
Seetõttu tuleks määrust (EÜ) nr 1039/2006 vastavalt muuta.
(6)
Käesoleva määrusega ettenähtud meetmed on kooskõlas suhkruturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1039/2006 muudetakse järgmiselt:
1.
pealkiri asendatakse järgmisega:
2.
artikkel 1 asendatakse järgmisega:
“Artikkel 1
Belgia, Tšehhi Vabariigi, Hispaania, Iirimaa, Itaalia, Ungari, Poola, Sloveenia, Slovakkia ja Rootsi sekkumisamet pakuvad alalise pakkumismenetluse teel ühenduse siseturul müügiks kokku 899 896,41 tonni sekkumiseks vastu võetud ja siseturul müümiseks ette nähtud suhkrut. Asjaomased kogused liikmesriigi kohta on sätestatud I lisas.”
3.
artiklile 4 lisatakse järgmine lõige:
“3. Hiljemalt viie tööpäeva jooksul pärast seda, kui komisjon on madalaima müügihinna kindlaks määranud, teatavad asjaomased sekkumisametid komisjonile vastavalt III lisas esitatud vormile alalise pakkumismenetluse raames tegelikult müüdud kogused.”
4.
I lisa asendatakse käesoleva määruse I lisas esitatud tekstiga;
5.
lisatakse III lisa, mille tekst on sätestatud käesoleva määruse II lisas.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. oktoober 2006

Labels: 3
15
17
18